_:n46692148bd6543f7a96af4c4f062f20axb0
<http://schema.org/articleBody>
"धनबाद-कुमारधूबी:- केंद्रीय उत्कल समाज, 4 नंबर उड़िया धौड़ा कुमारधुबी द्वारा सर्वप्रथम रथ यात्रा का आयोजन सन् 1953 ई० में आयोजित हुआ था एवं इस वर्ष केन्द्रीय उत्कल समाज अपना 70 वाँ वर्षगांठ रथ यात्रा मनाने जा रहा है।\r\n\r\nइस मौके पर 10 दिवसीय मेले का भी आयोजन किया गया हैं। रथ यात्रा पर नवयुवक उत्कल समाज, चपड़ाडंगाल एवं उत्कल युवक समिति, गाड़ीखाना साथ ही कुमारधुबी के पूरे नगर वासियों का महत्वपूर्ण योगदान पिछले 69 वर्षों से चलता आ रहा है एवं इस वर्ष भी सभी रथ यात्रा को लेकर तत्पर हैं।\r\n\r\n\r\n\r\nइस वर्ष श्री श्री जगन्नाथ महाप्रभु के महापर्व रथ यात्रा की तैयारियां केंद्रीय उत्कल समाज के सचिव संजय जगदल्ला के विशेष मार्गदर्शन एवं केंद्रीय उत्कल समाज के समस्त सक्रिय सामाजिक सदस्यों के अथक प्रयासों से लगभग पूरा हो चुका हैं।\r\n\r\nइस वर्ष दिनांक 04.06.2023 को महाप्रभु देव स्नान पूजन के पश्चात एकांतवास पर हैं एवं कल दिनांक 19.06.2023 को एकांतवास से बाहर आएंगे इस मौके पर प्रभु का नेत्र उत्सव, श्रृंगार पूजन एवं मुख्य अतिथि के द्वारा नीलचक्र ध्वजारोहण समारोह मनाया जाएगा।\r\n\r\n\r\n\r\nवही मुख्य अतिथि राजीव कपाही के द्वारा दिनांक 20.06.2023 को दोपहर 2:00 बजे रथयात्रा समारोह की शुरुआत 4 नंबर उड़िया धौड़ा स्थित मंदिर प्रांगण से बगानधौड़ा, एम. बी. ई, के. एम. सी. ई. एल, गाड़ी खाना, कुमारधुबी ओपी, बाजार मोड़, नीचू धौड़ा से होकर छाई गदा मैदान पर बने मौसी बाड़ी में प्रवेश कराया जाएगा एवं दिनांक 28.06.2023 को महाप्रभु का बहुड़ा यात्रा जिस मौके पर प्रभु को मौसी बाड़ी से रथ पर भ्रमण कराते हुए पुनः 4 नम्बर उड़िया धौड़ा पर स्थित मंदिर प्रांगण में विराजमान किया जाएगा।\r\n\r\nवार्षिक रथ यात्रा के मौके पर केंद्रीय उत्कल समाज 4 नंबर उड़िया धौड़ा द्वारा सरकार को आवेदन पश्चात प्रत्येक वर्ष ओड़िशा सरकार के द्वारा ओड़िशा भाषा, साहित्य एवं संस्कृति विभाग, भुवनेश्वर द्वारा सांस्कृतिक कार्यक्रम के आयोजन हेतु सांस्कृतिक कलाकारों के समूह को यहां भेजा जाता है जिसमे पशु मुखा प्रदर्शन जो की गंजाम जिला के कलाकारों द्वारा प्रस्तुत किया जाएगा और साथ ही नृत्य प्रस्तुत का आयोजन किया जाएगा;जो ओड़िशा सरकार के द्वारा की सहरानीय योगदान है।\r\n\r\n\r\n\r\nइस कार्यक्रम को सफल बनाने में केंद्रीय उत्कल समाज के सचिव संजय जगदल्ला के साथ-साथ परेश कुमार सोना,जीतन हरिपाल ,कन्हैया बारिक, सुखदेव सोना, सनी जगदल्ला, लक्ष्मण वर्मा, शिवचरण सोना, मदन बाग,सदानंद सेनापति, माधव लाहा, अनिल बाग, विभूति जगदल्ला, सुधीर सोना ,गोपी महानंद ,रामदास सोना ,सरकार सोना, प्रभु सिंह तांडी, विनोद माली, रवि सोना के साथ साथ क्षेत्रवासियों की महत्वपूर्ण भूमिका होगी।"
<https://sankrantimedia.com/2023/06/18/%E0%A4%95%E0%A5%87%E0%A4%82%E0%A4%A6%E0%A5%8D%E0%A4%B0%E0%A5%80%E0%A4%AF-%E0%A4%89%E0%A4%A4%E0%A5%8D%E0%A4%95%E0%A4%B2-%E0%A4%B8%E0%A4%AE%E0%A4%BE%E0%A4%9C-4-%E0%A4%A8%E0%A4%820-%E0%A4%89%E0%A4%A1/>